Ifølge Politiken, så overvejer DBU at foreslå en begrænsning af udenlandske spillere i dansk fodbold, men det forslag har Ted van Leeuwen ikke meget til overs for.

Forslaget kommer fordi, de danske klubber efter det netop overstået transfervindue gennemsnitligt har 9 udenlandske spiller tilknyttet.

Men i Esbjerg, hvor man netop har hentet fem udlændinge til at erstatte seks danskere, ryster de på hovedet.

- Vi gjorde det i 1930'erne i Holland, da der var en kampagne med, at man skulle hollandsk lavet af hollændere. Det virkede slet ikke. Og det er det jo det, Donald Trump er ved at gøre i USA. Man lukker sig om sig selv, siger Ted van Leeuwen, der mener, at udenlandske spillere er med til at udvikle de danske spillere og løfte niveauet, siger han til JydskeVestkysten.

Han nævner også England som et eksempel, hvor de har den samme diskussion hver gang det engelske landshold skuffer ved en slutrunde. I stedet mener han, at det handler om akademierne og deres evne til at udvikle spillere.